Phil Bull
philbull@gmail.com 2014
Η καρτέλα Συστήματα αρχείων εμφανίζει πόσος χώρος χρησιμοποιείται σε κάθε σκληρό δίσκο.
Ελληνική μεταφραστική ομάδα GNOME
team@gnome.gr 2014
Δημήτρης Σπίγγος
dmtrs32@gmail.com 2014

# Έλεγχος του χρησιμοποιούμενου χώρου δίσκου

Για να ελέγξετε πόσος χώρος είναι διαθέσιμος στον δίσκο, πηγαίνετε στην καρτέλα Συστήματα αρχείων και κοιτάξτε τις στήλες χρησιμοποιούμενος και διαθέσιμος.

Αν εμφανίζονται αρκετές συσκευές και ψάχνετε για αυτήν που έχει τον προσωπικό σας φάκελο μέσα, αναζητήστε τον δίσκο που έχει / ή /home καταχωρισμένο κάτω από τον Κατάλογο. Αυτός συνήθως είναι (αλλά όχι πάντα) ο δίσκος όπου αποθηκεύονται τα προσωπικά σας αρχεία.

# Απελευθέρωση χώρου δίσκου

Αν δεν έχετε πολύ υπολειπόμενο χώρο δίσκου, υπάρχουν λίγα πράγματα που μπορείτε να δοκιμάσετε και να ελευθερώσετε κάποιον χώρο.

Μπορείτε να διαγράψετε ανεπιθύμητα αρχεία χειροκίνητα. Μπορείτε να χρησιμοποιήσετε την εφαρμογή Αναλυτής χρήσης δίσκων για να σας πει ποια αρχεία και ποιοι φάκελοι παίρνουν τον περισσότερο χώρο. Μετά τη διαγραφή κάποιων αρχείων, θα πρέπει έπειτα να αδειάσετε τα Απορρίμματα για να βεβαιωθείτε ότι αφαιρέθηκαν πλήρως από τον υπολογιστή.

Μπορείτε επίσης να αφαιρέσετε προσωρινά αρχεία σε ποικίλες εφαρμογές. Για παράδειγμα, οι περιηγητές ιστού και οι διαχειριστές λογισμικού κρατούν συχνά μεγάλα προσωρινά αρχεία. (Το πώς θα τα αφαιρέσετε εξαρτάται από την εφαρμογή.)

Μπορείτε επίσης να δοκιμάσετε την απεγκατάσταση κάποιων ανεπιθύμητων εφαρμογών. Χρησιμοποιήστε τον συνηθισμένο διαχειριστή λογισμικού για να το κάνετε αυτό.

Ένας άλλος τρόπος απελευθέρωσης χώρου δίσκου είναι η "αρχειοθήκη" παλιών αρχείων μετακινώντας τα σε έναν εξωτερικό σκληρό δίσκο ή η δικτυακή αποθήκευση σε "σύννεφο", για παράδειγμα.