Phil Bull
philbull@gmail.com 2014
A Fájlrendszerek lap megjeleníti, hogy mennyi hely van használatban az egyes merevlemezeken.
Kelemen Gábor
kelemeng at gnome dot hu 2014.

# Felhasznált lemezhely ellenőrzése

Az egyes lemezeken elérhető hely ellenőrzéséhez lépjen a Fájlrendszerek lapra, és nézze meg a Használt és Elérhető oszlopokat.

Ha több eszköz is látható, és a saját mappáját tartalmazót keresi, akkor azt a sort nézze, ahol a Könyvtár oszlopban a / vagy /home érték van. Ez általában az a lemez, ahol a személyes fájljai tárolásra kerülnek.

# Lemezhely felszabadítása

Ha már kevés a szabad lemezhely, megpróbálhatja a következőket némi hely felszabadítása érdekében.

Az egyik lehetőség a szükségtelen fájlok kézi törlése. A Lemezhasználat-elemző alkalmazás használatával megállapítható, hogy melyik fájlok és mappák foglalják a legtöbb helyet. Néhány fájl törlése után ürítse a Kukát is, hogy a fájlok biztosan eltávolításra kerüljenek a számítógépről.

Eltávolíthatja az ideiglenes fájlokat különböző alkalmazásokból. Például a webböngészők és szoftverkezelők gyakran tárolnak összességében sok helyet foglaló ideiglenes fájlokat. Ezek eltávolításának módja az alkalmazástól függ.

Megpróbálhat eltávolítani szükségtelen alkalmazásokat is. Ehhez használja az általában használt szoftverkezelőt.

Lemezhelyet úgy is fel lehet szabadítani, hogy a régi fájlokat külső merevlemezre vagy online felhő tárhelyre helyezi át.