Phil Bull
philbull@gmail.com 2014
Beslut om en proces skal have en større eller mindre del af processorens tid.
scootergrisen
2020

# Skift prioriteten for en proces

Du kan sige til computeren at bestemte processer skal have en højere prioritet end andre og så skal gives en større andel af den tilgængelige beregningstid. Det kan få dem til at køre hurtigere, men kun i særlige tilfælde. Du kan også give en proces en lavere prioritet hvis du tror den bruger for meget processorkraft.

Gå til Processer-fanebladet og klik på den proces, du vil give en anden prioritet.

Højreklik på processen og brug Skift prioritet-menuen til at tildele processen en højere eller lavere prioritet.

Det er typisk meget lidt nødvendigt at ændre procesprioriteterne manuelt. Computeren vil normalt være god til at håndtere dem selv. (Systemet til at håndtere processernes prioritet kaldes nice).

# Får højere prioritet en proces til at køre hurtigere?

Computeren deler sine processortider mellem alle de kørende processer. Det deles normal intelligent, så programmer der udfører mere arbejde automatisk får en større andel af ressourcerne. For det meste får processerne så meget processortid som de har brug for og vil så allerede køre så hurtigt som muligt. Ændring af deres prioritet vil ikke gøre nogen forskel.

Hvis din computer kører flere programmer med intensive udregninger samtidigt, så vil dens processortid dog være “over-subscribed” (dvs. processorens fulde kapacitet er i brug). Du lægger måske mærke til at andre programmer kører langsommere end normalt fordi der ikke er nok processortid at dele mellem dem alle.

I dette fælde kan det være nyttigt at ændre processernes prioritet. Du bør sænke prioritet på en af de processer med intensive udregninger for at frigøre mere processortid til andre programmer. Ellers kan du øge prioriteten på en proces som er mere vigtig for dig, og som du vil have til at køre hurtigere.