Phil Bull
philbull@gmail.com 2014
Forklaringer på alle felterne vises i Filsystem-fanebladet.
scootergrisen
2020

# Lær hvad informationen i Filsystemer betyder

Filsystemer-fanebladet viser hvilke diske som er tilsluttet til computer, deres navne, og hvor meget diskplads som er tilgængelig på dem.

Enhed viser det navn som styresystemet har tildelt til disken. Al computerhardware som er tilsluttet til computeren gives en post i /dev-mappen som bruges til at identificere den. For harddiske er det gerne noget i stil med /dev/sda.

Mappe fortæller dig hvor disken eller partitionen er monteret. Montering er den tekniske frase til at gøre en disk eller partition tilgængelig så den kan bruges. En disk kan være fysisk tilsluttet til computeren, men med mindre den også er monteret, så kan filerne ikke tilgås. Når en disk er monteret, så linkes den til en mappe som du kan gå til for at tilgå filerne på disken. F.eks. hvis Mappe viser /media/disk, så kan du tilgå filerne ved at gå til /media/disk-mappen på din computer.

Type fortæller dig hvilken type filsystem som bruges på disken eller partitionen. Et filsystem angiver hvordan computeren skal gemmer filer på disk. Nogle styresystemer kan f.eks. kun forstå nogle filsystemstyper og ikke andre.

Samlet viser diskens samlede kapacitet og Tilgængelig viser hvor meget af den kapacitet som er tilgængelig til brug for filer og programmer. Benyttet viser hvor meget diskplads som allerede er i brug.

Summen af Benyttet og Tilgængelig lagt sammen bliver ikke nødvendigvis det samme som Samlet. Det er fordi noget af diskpladsen kan være reserveret til brug af systemet. Det vigtige tal at kigge på er Tilgængelig-kolonnen da den fortæller dig hvor meget diskplads du kan bruge.

Du opdager måske at Samlet ikke passer med den annonceret kapacitet på din harddisk. Det er normalt og der er flere årsager til det. En af dem er at harddiskproducenterne bruger en lidt anderledes måde til at tælle diskkapaciteten end de andre. En anden er at noget af diskpladsen kan være reserveret til brug af styresystemet. Hvis der er en stor forskel i forhold til den kapacitet du forventer, så kan det være fordi din disk er blevet opdelt i flere partitioner.