Phil Bull
philbull@gmail.com 2011
Michael Hill
mdhillca@gmail.com 2011, 2014
Egy folyamat memóriatérképének megjelenítése.
Kelemen Gábor
kelemeng at gnome dot hu 2014.

# Memóriatérképek használata

A virtuális memória a fizikai memória és a swap terület egyesített ábrázolása a rendszeren. Ez a fizikai memóriában lévő helyek lemezen lévő fájlokra való leképezésével lehetővé teszi a folyamatoknak, hogy a meglévő fizikai memóriánál többet érjenek el. Ha a rendszernek az elérhetőnél több memórialapra van szüksége, akkor a meglévő lapok egy része a swap területre kerül kiírásra.

A memóriatérkép megjeleníti a folyamat teljes virtuálismemória-használatát, és használatával megállapítható a program egy vagy több példányának memóriaköltsége, ellenőrizhető a megfelelő megosztott programkönyvtárak használata, illetve a program esetlegesen elérhető teljesítményhangolási paramétereinek hatása, vagy felismerhetők a memóriaszivárgáshoz hasonló problémák.

Egy folyamat memóriatérképének megjelenítéséhez:

Kattintson a Folyamatok lapra.

Kattintson a jobb egérgombbal a kívánt folyamatra a folyamatlistában.

Válassza a Memóriatérképek menüpontot.

# A memóriatérkép olvasása

Addresses are displayed in hexadecimal (base 16).

A méretek IEC bináris előtagokkal jelennek meg.

Futási időben a folyamat több memóriát foglalhat dinamikusan a heap területen, és az argumentumokat és változókat egy másik, stack nevű területen tárolhatja.

Maga a program és az egyes megosztott programkönyvtárak mind három bejegyzéssel rendelkeznek, egy az olvasható-végrehajtható szövegszakaszhoz, egy az írható-olvasható adatszakaszhoz és egy a csak olvasható adatszakaszhoz. Mindkét adatszakaszt ki kell lapozni swapeléskor.

## Tulajdonságok

Fájlnév | A folyamat által használt megosztott programkönyvtár helye. Ha ez a mező üres, akkor a sor memóriainformációi a memóriatérkép-táblázat tetején látható nevű folyamat által birtokolt memóriát írnak le.
VM-kezdet | A memóriaszakasz kezdetének címe. A VM-kezdet, VM-vég és VM-eltolás együtt megadják a konkrét lemezterületet, ahová a megosztott programkönyvtár leképezésre kerül.
VM-vég | A memóriaszakasz végét jelző cím.
VM-méret | A memóriaszakasz mérete.

Flag-ek

A következő flag-ek írják le a folyamat által birtokolható memóriaszakasz-hozzáférést:

## p

A memóriaszakasz a folyamaté, és nem érhető el más folyamatok által.

## r

A folyamat olvashatja a memóriaszakaszt.

## s

A memóriaszakasz meg van osztva más folyamatokkal.

## w

A folyamat írhat a memóriaszakaszba.

## x

A folyamat végrehajthatja a memóriaszakaszban lévő utasításokat.

VM-eltolás | A cím helye a memóriaszakaszon belül, a VM-kezdettől mérve.
Saját, osztott, tiszta, piszkos | A saját lapok egy folyamat által érhetők el Az osztott lapok több folyamat által érhetők el. A tiszta lapok még nem lettek módosítva a memóriában, és eldobhatók amikor kiswapelésre lesznek kijelölve A piszkos lapok módosítva lettek a memóriában, és lemezre kell írni őket, amikor kiswapelésre kerülnek kijelölésre
Eszköz | Az osztott programkönyvtár fájlját tartalmazó eszköz major és minor számai. Ezek együtt egy partíciót adnak meg a rendszeren.
Inode | Az eszközön lévő inode, amelyből a megosztott programkönyvtár helye a memóriába töltődik. Az inode egy a fájlok tárolásához használt, a fájlrendszeren lévő adatszerkezet, és a hozzárendelt szám egyedi.