Phil Bull
philbull@gmail.com 2014
A lehetséges folyamatállapotok: fut, alszik, leállítva vagy zombi.
Kelemen Gábor
kelemeng at gnome dot hu 2014.

# Mit jelentenek a folyamatállapotok?

Egy folyamat állapota megadja, hogy az jelenleg csinál-e valamit. A folyamatok négy állapotban lehetnek:

# Fut

Az éppen valamit csináló folyamatok (például egy weboldalt betöltő webböngésző). A futó folyamatok azok, amelyek aktívan használják a processzort.

# Alszik

Az éppen semmit nem csináló folyamatok (például, mert várnak egy esemény bekövetkezésére). Ezek nem használnak processzoridőt, de memóriát igen. Ha tenniük kell valamit, „felébrednek”, és megváltoztatják állapotukat fut-ra.

# Leállítva

A leállított folyamatot saját kezűleg tette alvó állapotba. Egy folyamat ideiglenes megállítására akkor lehet szükség, ha például túl sok processzoridőt használ.

Ehhez kattintson a folyamatra a Folyamatok lapon, kattintson rá a jobb egérgombbal, és válassza a Megállítás menüpontot. A folyamat felébreszthető ugyanazon menü Folytatás menüpontjával.

# Zombi

A zombi folyamat befejezte a futást, és már nem fog újra elindulni, de valamiért a folyamatok listájában maradt. Ez általában akkor történik, ha a folyamatot egy másik program indította, amelynek tudnia kell, hogy sikeresen befejeződött-e, de ezt még nem ellenőrizte.

A zombi folyamatok nem használnak memóriát vagy processzoridőt, és idővel eltűnnek. Nem kell semmit tennie, hogy megszabaduljon tőlük.

A folyamatok zöme fut vagy alszik.