Phil Bull
philbull@gmail.com 2014
Ha a számítógép sok munkát végez, akkor több processzoridőt és memóriát fog használni.
Kelemen Gábor
kelemeng at gnome dot hu 2014.

# Normális, hogy ilyen sok a CPU- vagy memóriahasználat?

A számítógépen futó minden program osztozik a processzoridőn és a memórián. Ha egyszerre sok programot futtat, vagy egyes programok nagyon sok munkát végeznek, akkor mindkettő nagyobb százalékban lesz kihasználva.

Ha a processzorhasználat 100% körül van, az azt jelenti, hogy a számítógép több munkát próbál elvégezni, mint amennyire kapacitása van. Ez általában nem probléma, de azt jelenti, hogy a programok egy kicsit lelassulhatnak. A számítógépek általában 100% közeli processzorhasználatot mutatnak, ha számításigényes feladatokat végeznek, például játékokat futtatnak.

Ha a processzorhasználat sokáig 100%-on van, az a számítógépet zavaróan lassúvá teheti. Ebben az esetben keresse meg, hogy melyik program használ olyan sok processzoridőt.

Ha a memóriahasználat közel 100%, az rettenetesen lelassíthatja a számítógépet. Ez azért történik, mert a számítógép ekkor megpróbálja a merevlemezt ideiglenes memóriaként használni, ezt swap memóriának nevezzük. A merevlemezek sokkal lassabbak, mint a rendszermemória.

Néhány program bezárásával megpróbálhat felszabadítani némi rendszermemóriát. Ha számítógépe nagyon lelassul, akkor próbálja újraindítani.

Az Erőforrások lapon megjelenített memória a rendszermemória. Ez a programok ideiglenes tárolására szolgál, mialatt azok a számítógépen futnak. Ez nem ugyanaz mint a merevlemez, vagy hasonló adattárolók, amelyek a fájlok és programok tartósabb tárolására szolgálnak.