Phil Bull
philbull@gmail.com 2014
Αποφασίστε αν μια διεργασία πρέπει να πάρει μεγαλύτερο ή μικρότερο μερίδιο από τον χρόνο του επεξεργαστή.
Ελληνική μεταφραστική ομάδα GNOME
team@gnome.gr 2014
Δημήτρης Σπίγγος
dmtrs32@gmail.com 2014

# Αλλαγή της προτεραιότητας μιας διεργασίας

Μπορείτε να πείτε στον υπολογιστή ότι συγκεκριμένες διεργασίες πρέπει να έχουν μια υψηλότερη προτεραιότητα έναντι άλλων και γιαυτό πρέπει να τους δοθεί μεγαλύτερο μερίδιο του διαθέσιμου χρόνου υπολογισμού. Αυτό μπορεί να τις κάνει να εκτελούνται γρηγορότερα, αλλά μόνο σε συγκεκριμένες περιπτώσεις. Μπορείτε επίσης να δώσετε σε μια διεργασία μια χαμηλότερη προτεραιότητα αν νομίζετε ότι παίρνει υπερβολική επεξεργαστική ισχύ.

Πηγαίνετε στην καρτέλα διεργασίες και πατήστε την διεργασία που θέλετε να έχει μια διαφορετική προτεραιότητα.

Δεξιοπατήστε τη διεργασία και χρησιμοποιήστε το μενού Αλλαγή προτεραιότητας για να αναθέσετε στη διεργασία μια υψηλότερη ή χαμηλότερη προτεραιότητα.

Τυπικά υπάρχει μικρή ανάγκη χειροκίνητης αλλαγής προτεραιοτήτων διεργασίας. Ο υπολογιστής θα κάνει συνήθως μια καλή δουλειά στη διαχείριση τους ο ίδιος. (Το σύστημα διαχείρισης της προτεραιότητας των διεργασιών λέγεται nice.)

# Κάνει μια υψηλότερη προτεραιότητα μια διεργασία να τρέχει γρηγορότερα;

Ο υπολογιστής μοιράζει τον χρόνο επεξεργασίας μεταξύ όλων των εκτελούμενων διεργασιών. Αυτός μοιράζεται φυσιολογικά έξυπνα, έτσι τα προγράμματα που κάνουν περισσότερη δουλειά, παίρνουν αυτόματα μεγαλύτερο μερίδιο πόρων. Τον περισσότερο χρόνο, οι διεργασίες παίρνουν τόσο χρόνο επεξεργασίας όσο χρειάζονται και έτσι εκτελούνται όσο πιο γρήγορα γίνεται. Αλλάζοντας την προτεραιότητά τους δεν θα κάνει διαφορά.

Αν ο υπολογιστής σας τρέχει πολλά προγράμματα με εντατικούς υπολογισμούς μονομιάς, όμως, ο χρόνος επεξεργασίας τους μπορεί να είναι "υπερκαλυμμένος" (δηλαδή, η πλήρης χωρητικότητα του επεξεργαστή θα χρησιμοποιείται). Μπορεί να παρατηρήσετε ότι άλλα προγράμματα τρέχουν πιο αργά από ό,τι συνήθως, επειδή δεν υπάρχει επαρκής χρόνος επεξεργασίας για να μοιραστεί μεταξύ όλων των προγραμμάτων.

Σε αυτήν την περίπτωση, η αλλαγή της προτεραιότητας των διεργασιών μπορεί να είναι χρήσιμη. Μπορείτε να χαμηλώσετε την προτεραιότητα μιας από τις έντονα υπολογιστικές διεργασίες για να ελευθερώσετε περισσότερο χρόνο επεξεργασίας για άλλα προγράμματα. Εναλλακτικά, θα μπορούσατε να αυξήσετε την προτεραιότητα μιας διεργασίας που είναι περισσότερο σημαντική σε σας και που θέλετε να τρέξει γρηγορότερα.